hu hu hu hu hu hu hu hu fr hu hu hu hu hu hu hu hu hu hu es hu hu de hu hu hu hu nds hu hu hu hu hu hu hu hu hu hu hu hu hu hu hu hu hu is hu hu hu hu hu hu hu hu hu hu hu hu hu hu hu hu hu hu hu hu hu hu fr ru hu hu en sl hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu eo he hu hu hu hu hu hu hu hu hu hu
Salamon László (költő) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. április 24.
Ugrás a navigációhoz Ugrás a kereséshez
Ez a szócikk a romániai magyar költőről szól. Hasonló címmel lásd még: Salamon László (egyértelműsítő lap).
1983. október 29. (92 évesen)
Salamon László (álneve: Salló Tamás; Nagyvárad, 1891. július 11. – Kolozsvár, 1983. október 29.) romániai magyar költő, lapszerkesztő, közíró, kritikus. Felesége Salamon Ella magyar nyelvész.
A nagyenyedi Bethlen Gábor Kollégiumban érettségizett 1909-ben, majd a budapesti egyetem magyar-latin szakán folytatott felsőfokú tanulmányokat. 1913-ban a Nagyváradi Naplónál helyezkedett el újságírói állásba. Két évig katonáskodott az I. világháborúban, megsebesült. Felépülése után tanári állást vállalt.
A Magyarországi Tanácsköztársaság alatti tevékenysége miatt 1919. szeptemberében börtönbüntetésre ítélték. Szabadulása után Kolozsvárt telepedett le. Több erdélyi napilap, folyóirat szerkesztését, munkatársi feladatait vállalta. A Jövő Társadalma, az Új Kelet és az Auróra c. folyóiratok munkatársaként, ill. szerkesztőjeként működött. 1926-ban Dienes Lászlóval részt vett a Korunk elindításában, néhány évig főmunkatárs volt e lapnál, majd alapított egy saját szociáldemokrata újságot A Másik Út címen. Munkatársa volt aradi Kútnak, a bukaresti Új Magyaroknak és a lugosi Kéziratnak.
Számos erdélyi lap közreadta verseit, esszéit, publicisztikai írásait, legtöbbet a Kelet Népe és a Munkás Újság. 1944-ben a dachaui koncentrációs táborba deportálták, megmenekülése után, 1946-tól az Erdély című lapot szerkesztette, 1948-tól az Igazságot. 1950-től nyugdíjazásáig az Állami Irodalmi és Művészeti Kiadó kolozsvári fiókjának munkatársaként dolgozott. Számos önálló kötete jelent meg.
Első áldozás (Nagyvárad, 1914)
Eros oltárára (Nagyvárad, 1916)
Végtelen élet (Nagyvárad, 1926)
Rettenetes Adolf (verses politikai pamflet, Kolozsvár, 1933)
A barlanglakó üzenete Salamon László legújabb versei; "Bélyegesek" Írói Csoport, Kolozsvár 1939
Ember, hol vagy? Salamon László legújabb versei; Cserépfalvi, Bp., 1943
A könnyek ellen. Válogatott versek (Kolozsvár, 1947)
Emelt fejjel (Bukarest, 1955)
A jóság balladája (Bukarest, 1959)
Töretlen hittel. Válogatott versek; Irodalmi, Bukarest, 1961
Kolozsvári ősz. Versek; Irodalmi, Bukarest, 1964
Versek; bev. Csehi Gyula; Irodalmi, Bukarest, 1966
Salamon László legszebb versei; bev. Jordáky Lajos; Ifjúsági, Bukarest, 1968
Nyitott könyv. Versek; Dacia, Kolozsvár, 1971
Ember, hol vagy? Versek; bev. Cserépfalvi Imre, Rácz Győző; Kriterion, Bukarest, 1981
Salló Tamás: Nincs más megoldás. Tanulmányok a nagy gazdasági és kulturális krízis problémáiról; előszó Böhm Vilmos; Munkás Újság, Cluj-Kolozsvár 1931
Három géniusz. Freud, Bergson, Schalom Asch; Fraternitas Ny., Kolozsvár, 1942
Május kék madara. Esszék és publicisztikai írások. 1923–1943; utószó Jordáky Lajos; Kriterion, Bukarest, 1971
Az emberség pártján (esszék, kritikák, Bukarest, 1980)
Kortárs magyar írók kislexikona : 1959-1988. Budapest : Magvető, 1989. 350. p. ISBN 963-14-1604-6
Magyar zsidó lexikon. Szerk. Ujvári Péter. Budapest: Magyar zsidó lexikon. 1929.
Romániai magyar irodalmi lexikon: Szépirodalom, közírás, tudományos irodalom, művelődés V. (S–Zs). Főszerk. Dávid Gyula. Bukarest–Kolozsvár: Kriterion; Kolozsvár: Erdélyi Múzeum-Egyesület. 2010.
Zilah magyar irodalmi és művelődési élete
ISNI: 0000 0000 7997 2056
A lap eredeti címe: „https://hu.wikipedia.org/w/index.php?title=Salamon_László_(költő)&oldid=23807349”
Romániai magyar költők, írók
Fotó nélküli Író infobox sablont tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. április 23., 18:26
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.